Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: adásáról szóló 4/1991. (III. 14.) IM—BM együttes rendelet
Paragraph Index: 728

4. §-ában foglalt rendelkezés alkotmányellenes. A Rendelet 1. § (1) bekezdése szerint a büntetőeljárás során keletkezett iratokról — ideértve az eljáró hatóság által beszerzett, illetőleg a büntetőeljárásban részt vevő személyek által becsatolt iratokat is — az a hatóság, amely előtt a büntetőeljárás folyamatban van a terhelt, a védő, a törvényes képviselő, a sértett, a magánvádló, a magánfél, az egyéb érdekelt, valamint a sértett magánfél és az egyéb érdekelt képviselője kérésére nem hiteles másolatot, külön kérelmére hiteles másolatot ad. A Rendelet 4. §-a ehhez képest a következő kivételeket állapítja meg: „Nem adható másolat a) az államtitkot, illetőleg szolgálati titkot tartalmazó iratról, b) az eljáró hatóság határozatának tervezetéről, c) arról a tárgyalásról, illetőleg a tárgyalásnak annak a részéről készített jegyzőkönyvről, amelyről a nyilvánosságot kizárták, d) a bíróság tanácsülési jegyzőkönyvéről, e) a kisebbségi véleményen lévő bíró írásbeli véleményéről.” A kezdeményező álláspontja szerint a Rendelet 4. §-ának alkalmazása sértené a védelemhez való jog alkotmányos büntetőeljárási alapelvét, és így az Alkotmány 2. §-ának (1) bekezdését és 57. §-ának (3) bekezdését, valamint a Be. 6. § (1) és (2) bekezdését. Ebben az összefüggésben a kezdeményező hivatkozott az Állampolgári Jogok Országgyűlési Biztosának

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes